Истинското му име е Еврен, а наставката -ос получава от гръцкото население в Анадола и Тракия. До 1361 година служи на правителството на Кареси, а след като османският военачалник Орхан Гази завладява бейлика, Евренос бей преминава на османска служба. Евренос е сред основните османски пълководци при завоюването на Балканския полуостров и служи при четирима султани – Орхан I, Мурад I, Баязид I и Мехмед I. Евренос командва лявото крило в Черноменската битка през 1371 година, а след това презвема последователно Ипсала, Гюмюрджина, Сяр, Дойран, Прилеп, Скопие и Призрен. Превзема Костур и Бер през 1385 година. Получава като удж Скопско. Взима участие в Никополската битка в 1396 година.